El fet fronterer ha configurat la societat i la nostra cultura empordanesa.
La qüestió a debatre va ser determinar l ́existència de la frontera (o de la no frontera), sempre en el temps històric, a més de l ́estudi de la temporalitat de la frontera exterior dels estats sense oblidar les fronteres de límits interiors (parròquia i municipi).
Les ponències exposades i ara publicades han estat "L ́Albera a l ́antiguitat: la frontera permeable" de Josep M. Nolla i Georges Castellví; "L ́Albera: una frontera a l ́edat mitjana?" d ́Aymat Catafau; i "Catalans de França o francesos de Catalunya?
La identitat abans i després del tractat dels Pirineus (1659)" per Xavier Torres, a més de vint-i-quatre comunicacions diverses.
Data: 16 de desembre de 2011, a les 7 del vespre
Organitza: Institut d ́Estudis Empordanesos, Arxiu Comarcal de l'Alt Empordà, Consell Comarcal de l ́Alt Empordà, Ajuntament de Figueres i Ajuntament de Roses
Durant la primera meitat del segle XIX es va posar de moda el costum d ́imprimir i repartir a mà felicitacions nadalenques per part de menestrals d ́oficis modestos.
Aquestes targetes apleguen frases impreses que fan referència al Nadal i l ́Any Nou combinades amb tota una escenografia relacionada amb els pessebres, els abets, les paneres, els Reis d ́Orient... a més de la representació gràfica d ́oficis.
Normalment pel revers porten imprès un poema nadalenc.
Data: 9 de desembre de 2011 al 9 de gener de 2012, horari: dilluns a divendres, de 9h a 18h
Lloc: Sala de consulta de l'Arxiu Comarcal de l'Alt Empordà, Plaça de l'Escorxador Vell, s/n, Figueres
Organitza: Arxiu Comarcal Alt Empordà, Consell Comarcal de l ́Alt Empordà i Ajuntament de Figueres
L'Institut d'Estudis Empordanesos, dins de les seves activitats de difusió obertes a tothom, organitza el pròxim diumenge 27 de novembre una visita guiada al monestir empordanès de Sant Quirze de Colera, la qual anirà a càrrec de Dolors Codina, arqueòloga responsable de les excavacions del monestir, i Joan Falgueras, arquitecte i membre del Patronat de Sant Quirze de Colera, responsable de la restauració.
L ́hora d ́inici és a les 10 del matí al mateix monestir on s ́haurà d ́arribar amb vehicle particular.
El preu d ́entrada al monument és gratuït, així com el guiatge.
A les dues, els que vulguin, anirem a dinar al restaurant el Jou Vell, amb un menú de grup de 18,90 euros, i un menú infantil d ́11,50 euros; cal confirmar l ́assistència al dinar amb antelació, per tal de poder fer les previsions oportunes.
A dos quarts de cinc de la tarda, visitarem el Celler la Vinyeta, de Mollet de Peralada, visita que anirà a càrrec del seu responsable, Josep Serra Pla, jove emprenedor del món del vi que té molt present el caràcter empordanès del producte que ofereix.
Per apuntar-vos al dinar es pot enviar un correu electrònic a l ́adreça [EMAIL] o bé truqueu en horari de 2/4 de 5 a 2/4 de 7 els dimarts i els dijous a la mateixa seu de l ́IEE, telf.
Lloc i hora de la trobada: monestir de Sant Quirze a les 10 h
Curs de genealogia i història familiar per tal d'oferir de manera didàctica i entenedora, uns coneixements teòrics i pràctics sobre aquesta disciplina, orientats cap a la metodologia de treball, informació sobre les fonts documentals i l'elaboració i la confecció dels arbres genealògics.
Des dels arxius veiem com en els darrers anys l'afecció per la recerca del passat familiar és un fenomen creixent.
El nombre d'usuaris que s'adrecen a l'Arxiu amb la finalitat de trobar dades sobre els seus avantpassats i completar arbres genealògics va en augment.
Per donar resposta a aquesta demanda, hem programat aquest curset, en certa manera continuador de l'edició de l'any passat.
Aquest curs va adreçat a totes aquelles persones que vulguin conèixer el propi passat familiar i també a totes aquelles interessades en les fonts documentals dels arxius i de la història en general.
1.Genealogia i història familiar: raó i utilitat.
2.L'inici del treball: mètodes, qüestions i pràctiques
3.Fonts genealògiques, orals, impreses i manuscrites.
4.On trobar els documents: arxius i biblioteques.
5.Els millors documents de treball eclesiàstics i notarials.
6.Els elements digitals en la xarxa.
7.Normes, presentació de resultats.
8.L'arbre genealògic: modalitats i construcció.
Diplomat en Genealogia, Heràldica i Dret Nobiliari.
No és necessari cap coneixement previ per a inscriure ́s al curs.
Les persones interessades a assistir a aquest curset hauran de fer la reserva o inscripció abans del 7 de novembre, sigui trucant a l ́Arxiu Comarcal o bé adreçant-se personalment a la seu d ́aquest.
Organitza: Arxiu Comarcal de l'Alt Empordà, Ajuntament de Figueres i Consell Comarcal de l ́Alt Empordà
Nascuda fruit d ́una col·lecció figuerenca de publicitat domèstica antiga, elaborada per la dissenyadora figuerenca Agnès Figueres amb nombroses col·laboracions de botigues així com l ́ACAE, recrea com era un antic comerç, els anomenats "ultramarinos" i "coloniales".
L'exposició, en conjunt, mostra des dels primers envasos de productes que van arribar a les petites botigues fins als que, acabada ladictura, reposaven en els rebosts de cada llar i que formava part del dia a dia de la societat de la primera meitat del XX.
S ́hi van poder veure pots de cola-cao, llet condensada, màquines enregistradores, primers envasos de detergent en pols, concentrats de carn, xocolates, conserves en llauna, fregalls, gasoses...
Disposa de pàgina web pròpia http://aquelltemps.com.
Horari: dilluns a divendres de 9h a 13h i tardes de 4h a 7h, dissabtes i festius tancat
Lloc: Sala d'exposicions del Consell Comarcal de l'Alt Empordà, Carrer Nou, 48, Figueres
Organitza: Estudi Agnès Disseny, Arxiu Comarcal de l'Alt Empordà, Consell Comarcal de l ́Alt Empordà, Magatzems Ferrer i Roba d ́home Fajol, de Figueres
L'Institut d'Estudis Empordanesos (IEE) i l ́Arxiu Comarcal de l ́Alt Empordà (ACAE), dins de les seves activitats conjuntes de difusió, obertes a tothom, va organitzar el pr��xim diumenge, 2 d ́octubre, la presentació dels Annals del 2011 al santuari de la Mare de Déu del Mont, atès que contenen un dossier sobre la muntanya i el santuari del Mont en la cloenda dels actes de la commemoració dels 700 anys del santuari.
En acabar l ́acte, Joaquim Tremoleda ens va fer una visita guiada al santuari i de baixada es va visitar el monestir de Sous.
Lloc i hora de trobada: Santuari de la Mare de Déu del Mont, a les 4h
La visita guiada es va iniciar al castell de la Trinitat on es va poder contemplar la recuperació d ́aquest imponent element patrimonial del segle XVI, complement de la defensa de la Ciutadella.
Des d'aquí, la visita es va traslladar al poblat del Puig Rom, datat dels segles VII i VIII, excavat per darrera vegada l ́any 1947, que avui s'està també recuperant com a element patrimonial de primer ordre per al municipi de Roses.
Data: 19 de juny de 2011, de 10 h a 14:30h
Lloc de trobada: Aparcament del castell de la Trinitat a les 10 del matí
L'exposició ha estat realtizada pels alumnes de 6è de primària del Cor de Maria de la nostra ciutat, els quals han estat estudiant durant sis mesos una màquina d ́escriure, una màquina de cosir, una màquina de fotografiar, un gramòfon i un telèfon, han descobert la seva història i han creat una exposició on expliquen els seus resultats.
Dates: 27 de maig al 14 de juny de 2011, dilluns a divendres de 8h -20h
Lloc: Sala d ́exposicions del Consell Comarcal Alt Empordà, Carrer Nou, 48, Figueres
Organtiza: Museu de la Tècnica de l ́Empordà, Arxiu Comarcal de l'Alt Empordà, Consell Comarcal de l ́Alt Empordà i Setmanari Hora Nova de Figueres
Durant el dimecres dia 8 de juny l ́Arxiu Comarcal de l ́Alt Empordà –plaça de l ́Escorxador s/n- es van organitzar dues visites guiades a les 10 i les 12 del matí, on es va poder conèixer l ́Arxiu Comarcal de l ́Alt Empordà, com funciona per dins, visitar la petita exposició de documentació de la sala de consulta i veure de prop documents cabdals per a la nostra història, o apuntar-te algun taller especialitzat que es farà més endavant a la tardor.
Data: 8 de juny de 2011, a les 10h i a les 12h del matí
Organitza: Arxiu Comarcal de l'Alt Empordà
Exhibició d'aquesta exposició al municipi de Biure durant tot el mes de maig, dins dels actes del maig cultural quese celebra cada any a aquest poble.
Data: 1 al 31 de maig de 2011, horari: dimarts a divendres d ́1 a 8 del vespre
Lloc: Centre Cívic, Carrer de la Font, 3, Biure d ́Empordà
Organitza: Arxiu Comarcal de l'Alt Empordà, Arxiu Històric de Girona, Ajuntament de Biure d ́Empordà i Consell Comarcal de l ́Alt Empordà.
Exhibició de l ́exposició "1956.
L ́Any de la Fred i l ́Observatori Metereològic de Girona" a Tossa de Mar 26 abril- 15 maig.
Amb una inauguració amb xerrada del meteoròleg Dani Ramírez i l ́assistència d ́un centenar de persones.
Data: 26 d'abril al 15 de maig de 2011, horari: dilluns a divendres matí 9-2 h i tardes 4-7h.
Lloc: Casa de Cultura, Avinguda del Pelegrí, s/n, Tossa de Mar
Organitza: Arxiu Comarcal Alt Empordà, Arxiu Històric de Girona, Consell Comarcal Alt Empordà i Ajuntament de Tossa de Mar.
L'edició d'enguany dels Annals de l'IEE -volum núm. 41 de l'any 2010- ofereix una vintena de treballs d'investigació, a part dels set que figuren en el dossier monogràfic sobre el primer franquisme (amb col·laboracions sobre el mas Perxés d'Agullana, la Figueres de la postguerra, la Hermandad de Cautivos por España, els Expedients de Responsabilitats Polítiques de Vilajuïga i l'ensenyament, de Salomó Marquès, entre d'altres).
Tot i que els temes relacionats amb la història representen el gruix més important (com l'estudi presentat sobre la primera acta de consagració de l'església de Sant Quirze de Colera, el castell d'Arenys d'Empordà, el paludisme a l'Empordà del XIX, l'Aeronàutic Club Empordanès (1931-1936), la població de Figueres entre 2000-2010...), hi ha d'altres apartats dedicats a les ciències (les comunitats de coralls al canó de cap de Creus, la col·lecció zoològica de Joan Ortensi de Roses, els estornells de Figueres i el projecte Miradors), llengua i literatura (un recull de modismes empordanesos del folklorista Cels Gomis, i un estudi de la poesia de Montserrat Vayreda), i el treball guanyador del IX Premi de Recerca Albert Compte sobre Narcís Roget, de Pol Vidal.
Data: 15 de gener de 2011, a les 12h.
Organitza: Institut d ́Estudis Empordanesos, Arxiu Comarcal Alt Empordà, Consell Comarcal de l ́Alt Empordà i Ajuntament de Figueres